Diari Oficial de la Generalitat Valenciana


Sumari del DOGV 8149, del 16-10-2017 (2017/8571)

RESOLUCIÓ de 22 de setembre de 2017, de la Direcció General de Centres i Personal Docent, per la qual es nomenen funcionaris en pràctiques del cos d'inspectors els aspirants seleccionats en el marc del procediment selectiu convocat per Ordre 12/2016, de 3 de maig, de la Conselleria d'Educació, Investigació, Cultura i Esport, per la qual es convoca procediment selectiu d'accés al cos d'inspectors d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/8571


Data del document
:   22-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 22 de setembre de 2017, de la Direcció General de Centres i Personal Docent, per la qual es nomenen funcionaris en pràctiques del cos d'inspectors els aspirants seleccionats en el marc del procediment selectiu convocat per Ordre 12/2016, de 3 de maig, de la Conselleria d'Educació, Investigació, Cultura i Esport, per la qual es convoca procediment selectiu d'accés al cos d'inspectors d'Educació. [2017/8571]  
Fetes públiques les llistes d'aspirants que han superat el procediment d'accés al cos d'inspectors d'Educació, i de conformitat amb la base 11 de l'Ordre 12/2016, de 3 de maig, de la Conselleria d'Educació, Investigació, Cultura i Esport, resolc:  
  
Primer  
Nomenar funcionaris en pràctiques del cos d'inspectors d'Educació els aspirants que figuren en l'annex de la present resolució. Aquest nomenament produirà efectes econòmics i administratius des de l'1 de setembre de 2017, que es considerarà, amb caràcter general, com la data de presa de possessió corresponent, i des d'aquesta data el règim jurídic dels funcionaris nomenats serà l'establit en la legislació vigent per als funcionaris en pràctiques.  
Les pràctiques es consideraran concloses amb caràcter general el següent dia hàbil a aquell en què finalitze el període de quatre mesos d'exercici directe en funcions d'Inspecció, amb una jornada, com a mínim, de 2/3.  
  
Segon  
Els nomenaments efectuats en virtut d'aquesta resolució queden condicionats al compliment dels requisits que s'estableixen en la base 2 de l'Ordre 12/2016, de 3 de maig, de la Conselleria d'Educació, Investigació, Cultura i Esport. A aquest efecte, una vegada finalitzada la revisió de la documentació presentada pels aspirants seleccionats, d'acord amb el que es disposa en l'ordre referida, es publicarà, si escau, en el Diari Oficial de la Generalitat Valenciana, una resolució complementària amb l'exclusió del nomenament dels que no hagen acreditat reunir els requisits exigits en la convocatòria.  
  
Tercer  
Les persones aspirants que hagen superat les fases de concurs i oposició hauran de formular opció en el termini de 10 dies per la percepció de les remuneracions, durant la seua condició de personal funcionari en pràctiques, de conformitat amb el que preveu l'article 6 del Decret 33/1999, de 9 de març, del Consell, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de funció pública valenciana, així com en el Reial decret 456/1986, de 10 de febrer, pel qual es fixen les retribucions dels funcionaris en pràctiques, modificat pel Reial decret 213/2003, de 21 de febrer.  
  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant el director general de Centres i Personal Docent, en el termini d'un mes comptat des de l'endemà de la seua publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de setembre de 2017.- El director general de Centres i Personal Docent: José Joaquín Carrión Candel.